डीडवाना | नगर के बांगड़ अस्पताल चौराहे से रेलवे स्टेशन तक निर्माणाधीन सड़क पर बनाए जा रहे डिवाइडर के माप को लेकर क्षेत्र के लोगों ने विरोध जताते हुए सानिवि मंत्री युनूस खान को ज्ञापन भेजकर डिवाइडर की एकरूपता बनाए रखने की मांग की है। उल्लेखनीय है कि अस्पताल चौराहे से रेलवे स्टेशन तक सीसी सड़क का निर्माण किया जा रहा है। इस मार्ग के बीच में डिवाइडर का निर्माण हो रहा है। स्थानीय निवासी रामगोपाल बंजारा, गुमानसिंह, किशोर सिंह, शोभाराम, कैलाश चन्द आदि ने बताया कि बस स्टैण्ड से अस्पताल चौराहा पर निर्मित सड़क के बीच में 1.50 मीटर का डिवाइडर का निर्माण किया गया है जबकि अस्पताल चौराहे से लेकर रेलवे स्टेशन तक डिवाइडर का माप बढ़ाकर 2.50 कर दिया गया। ज्ञापन में स्थानीय निवासियों ने डिवाइडर निर्माण में एकरूपता बनाए रखने की मांग की है।